Document ID: 31999R2548

KOMISSION ASETUS (EY) N:o 2548/1999,
annettu 2 päivänä joulukuuta 1999,
viiniköynnöslajikkeiden luokittelemisesta annetun asetuksen (ETY) N:o 3800/81 muuttamisesta yhdeksännentoista kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1677/1999(2), ja erityisesti sen 13 artiklan 5 kohdan,
sekä katsoo seuraavaa:
1) Yhteisössä viljeltäviksi hyväksyttyjen viiniköynnöslajikkeiden luokittelusta säädetään komission asetuksessa (ETY) N:o 3800/81(3), sellaisena kuin se on viimeksi muutettuna asetuksella (EY) N:o 1231/98(4), viiniköynnöslajikkeiden luokittelua koskevista yleisistä säännöistä 24 päivänä heinäkuuta 1989 annetun neuvoston asetuksen (ETY) N:o 2389/89(5), sellaisena kuin se on viimeksi muutettuna asetuksella (ETY) N:o 2088/97(6), mukaisesti.
2) On aiheellista täydentää viininvalmistukseen ja syötäväksi tarkoitettujen viiniköynnöslajikkeiden luokittelua lisäämällä eräiden Saksan, Ranskan, Kreikan, Italian ja Espanjan hallinnollisten yksiköiden osalta hyväksyttyihin ja suositeltaviin viiniköynnöslajikkeisiin eräitä lajikkeita, jotka ovat sisältyneet vähintään viisi vuotta jonkin välittömässä läheisyydessä olevan hallinnollisen yksikön luokitteluun ja jotka siis täyttävät asetuksen (ETY) N:o 2389/89 11 artiklan 1 kohdan a alakohdan ensimmäisessä luetelmakohdassa säädetyn edellytyksen.
3) Eräissä Saksan, Kreikan ja Italian hallinnollisissa yksiköissä tiettyjen viininvalmistukseen tarkoitettujen viiniköynnöslajikkeiden viljelysoveltuvuus on todettu tyydyttäväksi tietyistä viiniköynnöslajikkeiden viljelysoveltuvuuden tutkimista koskevista säänöksistä 30 päivänä lokakuuta 1972 annetun komission asetuksen (ETY) N:o 2314/72(7), sellaisena kuin se on viimeksi muutettuna asetuksella (ETY) N:o 2462/93(8), mukaisessa tutkimuksessa. Tämän vuoksi kyseisten hallinnollisten yksiköiden osalta on aiheellista luokitella tilapäisesti hyväksytyt viiniköynnöslajikkeet asetuksen (ETY) N:o 2389/89 11 artiklan 1 kohdan b alakohdan säännösten mukaisesti.
4) Kokemus on osoittanut, että eräiden Saksan, Italian ja Ranskan hallinnollisten yksiköiden osalta hyväksyttyjen lajikkeiden luokassa vähintään viisi vuotta olleista viininvalmistukseen tarkoitetuista viiniköynnöslajikkeista saatuja viinejä voidaan pitää havälaatuisina. Tämän vuoksi nämä lajikkeet on kyseisten hallinnollisten yksiköiden osalta aiheellista luokitella suositeltavien lajikkeiden luokkaan asetuksen (ETY) N:o 2389/89 11 artiklan 2 kohdan a alakohdan säännösten mukaisesti.
5) Eräissä Saksan, Italian ja Espanjan hallinollisissa yksiköissä tiettyjen vähintään viisi vuotta tilapäisesti hyväksytyjen lajikkeiden luokassa olleiden viininvalmistukseen tarkoitettujen viiniköynnöslajikkeiden viljelysoveltuvuus on todettu tyydyttäväksi. Tämän vuoksi nämä lajikkeet on kyseisten hallinnollisten yksiköiden osalta aiheellista luokitella pysyvästi hyväksyttyjen ja suositeltavien lajikkeiden luokkaan asetuksen (ETY) N:o 2389/89 11 artiklan 4 kohdan säännösten mukaisesti.
6) On syytä tehdä oikaisuja.
7) Tässä asetuksessa säädetyt toimenpiteet ovat viinin hallintokomitean lausunon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3800/81 liite tämän asetuksen liitteen mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä joulukuuta 1999.

Labels: 12
3
6